**PANEVĖŽIO LOPŠELIS-DARŽELIS „VAIKYSTĖ“**

(švietimo įstaigos pavadinimas)

**EVELINOS SUTKIENĖS**

(švietimo įstaigos vadovo vardas ir pavardė)

**2021 METŲ VEIKLOS ATASKAITA**

\_\_\_\_\_\_\_\_\_\_\_\_\_ Nr. \_\_\_\_\_\_\_\_

(data)

Panevėžys

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Organizuojant Panevėžio lopšelio-darželio „Vaikystė“ veiklą buvo atsižvelgta į mokyklos strateginio plano 2020–2022 tikslus, numatytus veiklos prioritetus. 2021 metų veiklos plano įgyvendinimui buvo išsikelti du tikslai:   1. ***Sutelkti bendruomenę kokybiškam veiklos planavimui, rezultatų siekimui, refleksijai ir pasiekimų vertinimui.***   Šio tikslo įgyvendinimui numatyti 4 uždaviniai:   1. *Tobulinti ugdymo turinio planavimą, užtikrinti ugdymo paslaugų kokybę kiekvienam vaikui.*   Ugdytiniai nuolat tobulino savo patirtį ir gebėjimus. Specialiųjų poreikių mokiniai gavo pilną įvairiapusę specialistų pagalbą – logopedų, specialiųjų pedagogų, judesio korekcijos specialistų, psichologo. Pasirašyta surdopedagoginės pagalbos teikimo sutartis vienam iš ugdytinių su Panevėžio kurčiųjų ir neprigirdinčiųjų pagrindine mokykla 2021 m. rugsėjo 2 d.  Į ikimokyklinio ugdymo turinį integruota prevencinė ,,Gyvenimo įgūdžių“ programa, o į priešmokyklinį ugdymo turinį – socialinių ir emocinių įgūdžių ugdymo programa ,,Zipio draugai“.  Įvairių ugdymo(si) priemonių, formų ir metodų naudojimas skatino vaikų asmeninę raišką, prasiplėtė ugdymo(si) aplinka - dauguma grupių įgyvendino ugdomosios veiklos projektus, organizavo išvykas ir šventes už darželio ribų, ugdytiniai dalyvavo miesto, respublikiniuose renginiuose ir tarptautiniuose projektuose.  Neformaliojo ugdymo veiklos: teatro, futbolo bei robotikos. Pasirašytos neformalaus vaikų ugdymo sutartys su teatro mokytoja Rima Kalinauskaite, VŠĮ „Robotikos akademija“, VĮ „Naujieji projektai“ ir Panevėžio gamtos mokykla. Su Gamtos mokykla vykdoma metinė veikla pagal bendrąją neformaliojo ekologinio švietimo programą „Gamtos takeliu“.  Vyko dviejų įstaigų mokytojų seminaras „Gerosios darbo patirties sklaida organizuojant šiuolaikišką, inovatyvų, kokybišką ugdymo(si) procesą“, kurio metu darželių ikimokyklinio/priešmokyklinio ugdymo mokytojai skaitė pranešimus ir dalinosi patirtimi.  Mūsų lopšelio-darželio mokytojai skaitė pranešimus temomis: „Bendradarbiavimas su socialiniais partneriais planuojant ugdomąją veiklą“, „STEAM metodai ankstyvajame amžiuje“, „Planavimo iššūkiai ir galimybės karantino metu“. Ikimokyklinio ir priešmokyklinio ugdymo mokytojams organizuoti lektorės Reginos Beinorienės mokymai apie ugdymo proceso planavimą, organizavimą ir vertinimą, pedagogų kompetencijų tobulinimą „Mokytojų profesinio tobulėjimo organizavimo praktika, siekiant mokinio ugdymo(si) pažangos“.  Dviem įstaigos vaikams yra paskirtas privalomas ikimokyklinis ugdymas, kurį mes užtikriname remdamiesi Privalomo ikimokyklinio ugdymo nustatymo ir skyrimo tvarkos aprašu patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. balandžio 26 d. įsakymu Nr. V-735/A1-208 su vėlesniais pakeitimais.  *2. Siekti veiksmingo įstaigos veiklos planavimo, vertinimo ir įsivertinimo.*  Siekiant veiksmingo įstaigos veiklos planavimo parengti dokumentai: Panevėžio lopšelio-darželio „Vaikystė“ profilaktinių tyrimų dėl COVID-19 ligos (koronaviruso infekcijos) organizavimo tvarkos aprašas, patvirtintas 2021 m. kovo 30 d. direktoriaus įsakymu Nr. V-28, Vaikų priėmimo į Panevėžio lopšelio-darželio „Vaikystė“ ikimokyklinio ugdymo grupes ugdytis pagal ikimokyklinio ir priešmokyklinio ugdymo programas tvarkos aprašas, patvirtintas 2021 m. gegužės 27 d. direktoriaus įsakymu Nr. V-56, Panevėžio lopšelio-darželio „Vaikystė“ priėmimo į darbą atrankos tvarkos aprašas, patvirtintas 2021 m. liepos 2 d. direktoriaus įsakymu Nr. V-66, Panevėžio lopšelio-darželio „Vaikystė“ konkurso direktoriaus pavaduotojo ugdymui pareigoms užimti organizavimo ir vykdymo tvarkos aprašas, patvirtintas 2021 m. liepos 2 d. direktoriaus įsakymu Nr. V-66, Panevėžio lopšelio-darželio „Vaikystė“ priešmokyklinio ugdymo planas 2021–2022 mokslo metams, patvirtintas 2021 m. rugpjūčio 31 d direktoriaus įsakymu Nr. V-74.  Šiais metais metodininko kvalifikacinę kategoriją įgijo logopedas.  Sukurta Vidaus kontrolės politika (VKP), patvirtinta 2021 m. vasario 5 d. direktoriaus įsakymu Nr. V-9. Užpildytas psichosocialinis klausimynas.  Vyksta darbuotojų veiklos metinis įsivertinimas. Tobulinta pedagoginių darbuotojų įsivertinimo sistema.  Specialistų komanda vertina vaikų specialiuosius poreikius, grupių mokytojai vertina ugdytinių pasiekimus 2 kartus metuose, su kuriais supažindina tėvus individualiai.  *3. Įtraukiojo ugdymo tobulinimas, siekiant gerinti specialiųjų ugdymo(si) poreikių turinčių vaikų ugdymo kokybę.*  Psichologė organizavo paskaitą-diskusiją „Pasitikėjimu grįstų santykių intervencija“, siekiant kuo geriau pažinti ugdytinių elgesio ypatumus, kuriuos mes kartais suvokiame kaip netinkamą elgesį, bet jis signalizuoja apie visai kitus ugdytinio poreikius.  Vykdėme tęstinį projektą su Panevėžio specialiąja mokykla – daugiafunkciu centru „Mūsų dainos tau, Tėvyne“. Šio projekto veiklų metu buvo ugdomos socialinės, meninės kompetencijos, patirtos ir išgyventos teigiamos emocijos.  Dalyvavome tarptautinėje neįgaliųjų olimpiadoje „Aš noriu laimėti“, kurios metu lavinome stambiąją motoriką, stiprinome sveikatą, mokėmės draugiškumo bei atjautos vieni kitiems.  Buvo vykdomas projektas „Grupės metų jausmų pasaulis“. Vaikai mokėsi pažinti savo ir šalia esančių draugų emocijas bei jas valdyti.  Tobulinome komandinio darbo sistemą, teikiant švietimo pagalbą vaikui, šeimai.  *4. Partnerystė tarp šeimos, ugdymo institucijos, kitų socialinių partnerių, siekiant ugdymo kokybiškumo, visapusiškumo, tęstinumo.*  Plėtojant partnerystę su socialiniais partneriais buvo pasirašytos bendradarbiavimo sutartys su Panevėžio gamtos mokykla , Panevėžio specialiąja mokykla-daugiafunkciu centru, Vilniaus dizaino kolegija, Panevėžio kolegija. Parengti Lietuvos ikimokyklinio ugdymo mokyklų sambūrio „Vaikystė Vaikystėje“ nuostatai, aptartos su įstaigomis bendradarbiavimo galimybės.  Bendradarbiaujant su tėvais pavyko optimaliai organizuoti darželio darbą ir vaikų ugdymą vasaros metu.  Tėvų bendruomenė aktyviai įsitraukė į projektinę veiklą, parodas, muges bei akcijas. Buvo organizuota akcija „Padovanok namus paukšteliui“, kurios metu tėveliai su vaikučiais gamino inkilus, kurie organizuotos vaikų šventės metu buvo pakabinti darželio kieme esančiuose medžiuose. Taip buvo sukurta stebėjimams ir tyrinėjimams nauja edukacinė erdvė. Tėvai noriai dalyvavo priešmokyklinukų išleistuvių šventėse kieme, Mokslo ir žinių dienos šventėje (rugsėjo 1-ąją), kalėdiniuose renginiuose.  Organizavome netradicinius įstaigos renginius – paramos koncertą „Lai skamba instrumentai“, kurio metu kiekvienos grupės vaikai savo tėveliams parengė pasirodymą. Pasirodymo metu tėveliai ir darželio bendruomenė savanoriškai galėjo paaukoti pinigų, už kuriuos bus suderintas pianinas ir atnaujinti muzikiniai instrumentai.  Anoniminio rėmėjo dėka gavome apie 90 naujų porų batų vaikams, kurias, pagal anoniminio rėmėjo pageidavimą, dalinome specialiųjų poreikių turintiems vaikams ir socialinę paramą gaunančioms šeimoms.  Organizuotas Vaikų gynimo dienos paminėjimas pramogaujant darželio kieme ant batutų, išdykaujant su vandeniu ir kūrybinių veiklų užsiėmimuose.  Pravesti tradicinių, kalendorinių, minėtinų dienų renginiai įstaigos vaikams bei tėvams pagal metinį veiklos planą (Sausio 13-tosios, Užgavėnių ir Kaziuko šventės, Kovo -11 minėjimas ir kt).  Lopšelyje-darželyje aktyviai veikė savivaldos institucijos – darželio taryba, mokytojų taryba, metodinė darbo grupė. Gana aktyviai darbavosi grupių tėvų komitetai. Visi bendruomenės nariai (tėvai/globėjai, mokiniai, pedagogai) įtraukti į įstaigos veiklos planavimo procedūras, projektų kūrimą ir įgyvendinimą, renginių organizavimą.  ***2.******Saugoti ir stiprinti vaiko sveikatą, puoselėti etnines vertybes, atskleidžiant vaikų kūrybiškumo gebėjimus, ugdyti vaikų emocinės savijautos pažinimą, saugumą ir pasitikėjimą savimi.***  Šiam tikslui įgyvendinti numatyti 3 uždaviniai:   1. *Puoselėti, saugoti ir stiprinti vaikų sveikatą, vykdant kryptingą prevencinę veiklą.*   Sveikatos ugdymo programą integravome į ugdymo turinį.  Buvo vykdomi sportiniai renginiai skirti sveikatos mėnesiui. Pravestos sveikatingumo dienos, sveikatos valandėlės ,,Sveiko maisto nauda vaikui”, ,,Saugus gatvėje ir darželyje”, dalyvauta miesto darželių estafečių varžybose ,,Olimpinės viltys”. Vedėme mankšteles ,,Mėgstu sportuoti”. Vyko Tarptautinės neįgaliųjų varžybos ,,Aš noriu laimėti”. Organizuota pažintinė išvyka į lengvosios atletikos maniežą. Pravesta sporto – žaidimų pramoga pasaulinės sveikatos dienai paminėti.  Puoselėjant sveikos gyvensenos idėjas, bendruomenė buvo telkiama dalyvauti rengiant ir įgyvendinant visų grupių teminius sveikos gyvensenos ugdymo projektus: ,,Sveikos pėdutės” , ,,Vaistažolės močiutės darželyje”, ,,Aš noriu augti sveikas”, ,,Švaros desantas”, ,,Sveikas maistas – sveikas aš”, ,,Vandenėlis troškulį malšina, prausia ir nuramina”, ,,Su draugu – sportuot smagu” ,,Sveikatos takeliu”, ,,Mes mažiukai – stiprūs, vikrūs ir greiti”. Piešinių konkursas ,,Mūsų priešai – virusai, bakterijos”.  Įstaigoje visuomenės sveikatos biuro specialistė rengė užsiėmimus sveikatinimo klausimais: sveikatos valandėlės ,,Ko bijo bakterijos”, ,,Švarūs dantys-sveiki dantys”. Buvo rengiamas piešinių konkursas ,,Mūsų priešai - virusai, bakterijos”. Organizuotas konkursas ,,Aš maitinuosi sveikai”.  Tęsėme dalyvavimą paramos programose ,,Vaisiai vaikams” ir ,,Pienas vaikams”, taip gerinome vaikų maitinimo racioną kokybiškais maisto produktais. Vaikų maitinimą organizavome pagal patvirtintus ir suderintus valgiaraščius.  Iniciatyvoje ,,Sveikatai palankus” naudojome palankias rekomendacijas.  Visuomenės sveikatos specialistės vedė paskaitas-diskusijas temomis ,,Smėlio dėžės gyventojai’’, ,,Vaisių ir daržovių nauda vaikų sveikatai”. Pravedė sveikatos valandėlę ,,Kaip kovoti su mikrobais ir bakterijomis”, sveikatos paskaita – žaidimas ,,Ar grynas oras kieme?”, sveikatos valandėlė ,, Ar moku rūšiuoti šiukšles?”.   1. *Suteikti galimybes vaikų saviraiškai, diegti inovatyvius ugdymo(si) metodus per projektinę veiklą, ugdyti savireguliacijos ir socialinius įgūdžius.*   Siekdami pagerinti ugdymo(si) kokybę, grupių mokytojai ir pagalbos specialistai parengė ir sėkmingai įgyvendina ilgalaikius projektus: „Mažasis atradėjas“, „Skruzdėliukai myli knygą“, „Kur takelis pasuka, rasim gražią pasaką“, „Spalvos ir spalviukai“, „Kur gyvena šypsenėlės“, „Pirmieji žingsneliai į savarankiškumo kelią“, „Padėk, pažink, draugauk“, „Mano STE(A)M diena darželyje“, „Mažieji gamtos tyrinėtojai“, „Noriu augti sveikas ir stiprus“, „Noriu pažinti ir išbandyti.  Aktyviai įsitraukta į respublikinius projektus bei akcijas „Jerusalema“, „Matau tave“.   1. *Modernizuoti ir atnaujinti lopšelio-darželio materialinę bazę. Modernizuoti grupių aplinkas, įrengiant naujas informacines erdves.*   Modernizavome ir atnaujinome lopšelio-darželio materialinę bazę. Turtinta ir atnaujinta ugdomoji aplinka, įsigyta naujų priemonių tyrinėjimui, eksperimentavimui, kalbos bei socialiniams, pažintiniams, sveikatingumo įgūdžiams ugdyti.  Atnaujintos ir paįvairintos lauko edukacinės erdvės, skatinančios vaikų fizinį aktyvumą.  Užtikrinant vaikų saugumą (pagal Lietuvos higienos normas HN 75:2016) atlikta metinė vaikų žaidimų aikštelės patikra: suremontuoti ir pakeisti lauko apšvietimo įrenginiai. Atnaujinta: vaikiška patalynė, rankšluosčiai, antklodės, čiužiniai. Pakeistos pagrindinio koridoriaus grindys, sudėtos naujos plaukiojančios grindys.  Pakeisti II-o korpuso šalto, karšto ir cirkuliacinio vandens magistraliniai vamzdynai. Taip pat pakeistas buitinis ir lietaus nuotakynas.  Atnaujintos virtuvės sienos, išklijuota plytelėmis. Nupirktas naujas šaldiklis.  Daug kur pakeistas ir atnaujintas apšvietimas.  „Žvirbliukų“ ir „Žiogelių“ grupėse perdažytos sienos, naujai pakeistos lovos ir spintos. „Nykštukų“ grupėje nupirktos naujos lovos ir spintos. „Lapiukų“ ir „Žvirbliukų“ grupėse nupirktos naujos kiliminės dangos.  Įrengta „Ežiukų“ ir „Bitučių“ grupių kiemo žaidimo aikštelė: pastatytos smėlio dėžės, plastikinis namelis, hamakas, nupirktas lauko žaidimų inventorius, pakabintas tentas, saugantis nuo kritulių.  Visos įstaigos lauko edukacinėse erdvėse įrengtos lauko kreidinės lentos, kur vaikai gali piešti, lavinti savo kūrybines galias.  Dar vyko neplanuoti, nenumatyti renginiai, projektai, kurie nebuvo įtraukti į metinį veiklos planą. Vyko sveikatinimo renginiai: „Mažieji turistai-2021“, akcija, skirta Pasaulinei rankų plovimo dienai paminėti, pramoga „Muilo burbulai“, pramoginiai rytmečiai „Graži kiškių šeimynėlė“, „Moliūgų saldainių gamyba“. Specialiojoje grupėje vestos patyriminės veiklos, eksperimentai „Linksmoji laboratorija“. Neįgaliųjų dienai paminėti organizuota paroda „Ir akmenėlis turi širdį“, kurią minėjome drauge su socialiniu partneriu, specialiąja mokykla-daugiafunkciu centru. Minėtos gerumo akcijos „Mažasis draugas“ - rinktas gyvūnėlių maisto bankas ir nuvežtas į gyvūnų prieglaudas. Dalyvauta Gamtos mokyklos organizuotoje akcijoje „Rudenėlio gėrybės“, kurios metu darželio bendruomenės suneštas daržoves nuvežėme Gamtos mokyklos gyventojams. Vesti Klimato savaitės renginiai tema „Antras šansas“. Švietimo pagalbos specialistai, drauge su judesio korekcijos pedagogėmis organizavo akcijas „Kalėdų miestas“, sporto –žaidimų pramogą „Aš ir tu-mes kartu“. Vaikų gynimo dienai skirta pramoga su batutais ir kiemo išdaigomis.  Mokytojų padėjėjams sudarytos sąlygos įgyti ikimokyklinio ugdymo pedagogo padėjėjo kvalifikaciją pagal Ikimokyklinio ugdymo pedagogo padėjėjo modulinę profesinio mokymo programą Panevėžio darbo rinkos mokymo centre.  Vasario 15 d. pedagogams surengti psichologės mokymai – „Pasakų terapija - geriausias būdas suprasti save ir kitus“.  Vasario 23 d. ir kovo 17 d. mokytojo padėjėjoms surengti psichologės mokymai – „Pokalbiai apie vaikus ir mokytojo padėjėjo vaidmenį juos ugdant“. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti vaikų ugdymo(si) kokybę kuriant inovatyvią ugdymo(si) aplinką | 1.1.1. Ugdymo procese naudojamos IKT technologijos, kurios motyvuoja ugdymuisi, plėtoja veiklų įvairovę  1.1.2. Specialiųjų poreikių vaikai dalyvauja projektinėse įtraukiojo ugdymo veiklose  1.1.3. Pedagogai ir kiti darbuotojai įgis metodinių ir praktinių žinių, kurias sėkmingai taikys darbe, vyks pedagoginės praktikos sklaida. Gerės ugdymo kokybė | 1.1.1.1. Visi mokytojai planuodami veiklas remiasi internetiniais informaciniais šaltiniais  1.1.2.1. Projektas „Mūsų dainos tau, Tėvyne“ (partneris – Panevėžio specialioji mokykla-daugiafunkcinis centras) (I-II ketv.)    1.1.2.2. Projektas „Grupės metų jausmų pasaulis“ (dviejų grupių projektas)  1.1.3.1. 50 proc. mokytojų taikys STEAM metodo elementus ugdydami vaikų suvokimą apie gamtinius reiškinius. (II, III, IV ketv.)  1.1.3.2. 30 proc. mokytojų taikys metodą „Mokytojas-mokytojui“ dalindamasis praktine patirtimi naudojant STEAM metodo elementus (II, III, IV ketv.) | * + - 1. Įvykdyta.   Inicijavau, kad savaitiniuose ugdymo planuose visi pedagogai naudotųsi internetiniais šaltiniais planuodami ugdomąją veiklą. (el. dienynas „Mūsų darželis“)  1.1.2.1.1. Įvykdyta. Mūsų darželio ugdytiniai koncertavo Panevėžio specialiojoje mokykloje-daugiafunkciniame centre paminint kovo 11-ąją (nuotraukos)  1.1.2.2.1. Įvykdyta. Inicijavau ilgalaikio projekto rengimą ir įgyvendinimą specialiosiose grupėse, kuris truko metus (projektas, nuotraukos)  1.1.3.1.1. Įvykdyta ir viršyta. 100 proc. IU/PU mokytojų ugdymo procese remiasi STEAM metodo elementais.  1.1.3.2.1. Įvykdyta ir viršyta (39 proc. mokytojų – 7 mokytojai iš 18)  Inicijavau, kad trys IU/PU mokytojai skaitytų pranešimus seminare „Gerosios darbo patirties sklaida organizuojant šiuolaikišką, inovatyvų, kokybišką ugdymo(si) procesą“, du mokytojai įgyvendino ilgalaikius projektus „Mano STE(A)M diena darželyje“, „Mažasis atradėjas“. Specialiojoje grupėje dviejų mokytojų vestos patyriminės veiklos, eksperimentai „Linksmoji laboratorija“ |
| 1.2. Tobulinti ir modernizuoti vidaus ir kiemo ugdymo erdves, stiprinant vaikų fizinę ir psichinę sveikatą | 1.2.1. Kuriama HN atitinkanti ugdymosi aplinka | 1.2.1.1. Atnaujintas basų kojų takas (II ketv.)  1.2.1.2. Įrengtos dvi naujos edukacinės erdvės vidaus ar kiemo aplinkoje (IV ketv.) | 1.2.1.1.1. Įvykdyta ir viršyta. Atnaujintas ir sukurtas naujas basų kojų takas (kiemo erdvėse)  1.2.1.2.1. Įvykdyta ir viršyta. Inicijavau saugios, fizinį aktyvumą, kūrybiškumą skatinančios edukacinės erdvės sukūrimą pušyne specialiųjų poreikių vaikų grupėms.  Lopšelio-darželio koridoriaus erdvėje įrengta manipuliacinių sienelių erdvė. |
| 1.3. Plėtoti vadovo asmeninę lyderystę inicijuojant bendradarbiavimą su socialiniais partneriais ir skatinant bendruomenės narių kompetencijų tobulinimą, mokytojų bei specialistų patirties sklaidą | 1.3.1. Sukurtas Lietuvos lopšelių-darželių „Vaikystė“ sambūris  1.3.2. Bendradarbiavimo su naujais socialiniais partneriais paieška ir plėtojimas  1.3.3. Sudarytos palankios sąlygos bendruomenės narių nuolatiniam tobulėjimui | 1.3.1.1. Parengti ir patvirtinti Lietuvos lopšelių-darželių „Vaikystė“ sambūrio nuostatai (II ketv.)  1.3.1.2. Parengtas Lietuvos lopšelių-darželių „Vaikystė“ sambūrio bendradarbiavimo planas ir įvykę 1-2 bendri renginiai ar gerosios patirties sklaida (IV ketv.)  1.3.2.1. Sudarytos bendradarbiavimo sutartys su naujais socialiniais partneriais (II ketv.)    1.3.3.1. Psichologiniai mokymai mokytojų padėjėjams (2 susitikimai), mokytojams (2-3 susitikimai) (I, II ketv.)  1.3.3.2. Patvirtinta nauja įsivertinimo forma, skatinanti mokytojų, specialistų refleksiją, savo kompetencijų plėtojimą bei gilinimo numatymą (II, III ketv.)  1.3.3.3. Gerosios patirties sklaida, 1-2 susitikimai su socialiniais partneriais (IV ketv.) | 1.3.1.1.1. Įgyvendinta iš dalies. Parengti Lietuvos ikimokyklinio ugdymo mokyklų sambūrio „Vaikystė Vaikystėje“ nuostatai, persiųsti Lietuvos lopšeliams-darželiams „Vaikystė“, bet nepatvirtinti.  1.3.1.2.1. Įgyvendinta iš dalies. Su lopšeliais-darželiais „Vaikystė“ aptartos bendradarbiavimo galimybės. Su Kauno lopšeliu-darželiu „Vaikystė“ įvyko seminaras „Mokytojų profesinio tobulėjimo organizavimo praktika, siekiant mokinio ugdymo(si) pažangos“  1.3.2.1.1. Įgyvendinta. Pasirašytos bendradarbiavimo sutartys su Panevėžio gamtos mokykla , Panevėžio specialiąja mokykla-daugiafunkciu centru, Vilniaus dizaino kolegija, Panevėžio kolegija.  1.3.3.1.1. Įgyvendinta. Mokytojams - psichologė organizavo paskaitą-diskusiją „Pasitikėjimu grįstų santykių intervencija“ ,vasario 15 d. pedagogams surenti psichologės mokymai – „Pasakų terapija - geriausias būdas suprasti save ir kitus“  Vasario 23 d. ir kovo 17 d. mokytojo padėjėjoms surengti psichologės mokymai  „Pokalbiai apie vaikus ir mokytojo padėjėjo vaidmenį juos ugdant“.  1.3.3.2.1. Įgyvendinta.  Inicijavau Panevėžio lopšelio-darželio „Vaikystė“ mokytojo metinio įsivertinimo formos patvirtinimą, kuria mokytojai įsivertina savo metinę veiklą bei nusimato tobulintinas sritis.  1.3.3.3.1. Įgyvendinta.  Su Panevėžio lopšelio-darželio „Nykštukas“ administracija vyko du susitikimai aptariant iššūkius organizuojant kokybišką ugdymo procesą. Ko pasekoje buvo sukurta 40 val. kvalifikacinė programa. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Plėtoti vadovo asmeninę lyderystę inicijuojant bendradarbiavimą su socialiniais partneriais ir skatinant bendruomenės narių kompetencijų tobulinimą, mokytojų bei specialistų patirties sklaidą | Dėl Lietuvoje susiklosčiusios ekstremalios situacijos, negalėjome suorganizuoti penkių Lietuvos lopšelių-darželių „Vaikystė“ komandų suvažiavimo, kad galėtume visi pasirašyti bendrą bendradarbiavimo sutartį ir parengti Lietuvos ikimokyklinio ugdymo mokyklų sambūrio „Vaikystė Vaikystėje“ bendradarbiavimo planą. Mano atsakomybės buvo įvykdytos. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys /veiklos | Poveikis švietimo įstaigos veiklai |
| 3.1. Siekiant įstaigos reprezentavimo, buvo sukurta Panevėžio lopšelio-darželio „Vaikystė“ vėliava ir logotipas | Estetiškas įstaigos reprezentavimas įvairių renginių, švenčių, projektų metu |
| 3.2. Siekiant mokytojų kompetencijų tobulinimo, parengta ir akredituota ilgalaikė kvalifikacinė programa „Ugdymo proceso organizavimas ir komunikacija ikimokyklinio ugdymo mokykloje“ (kodas 213002945) | Tobulinamos mokytojų kompetencijos, sudaromos sąlygos mokytojų gerosios darbo patirties sklaidai |
| 3.3. Sudarytos trišalės sutartys mokytojų padėjėjams sudarant sąlygas įgyti ikimokyklinio ugdymo pedagogo padėjėjo kvalifikaciją pagal Ikimokyklinio ugdymo pedagogo padėjėjo modulinę profesinio mokymo programą Panevėžio darbo rinkos mokymo centre | Penki mokytojų padėjėjai kelia kvalifikaciją, įgydami pedagoginių žinių ir prisidėdami prie ugdymo proceso tobulinimo |
| 3.4. Inicijavau penkių mokytojų įsitraukimą į pedagogų kompetencijų vertinimo instrumentų išbandymą projekte „Tęsk“ Nr. 09.2.1.-ESFA-V-272-01-0001 | Pedagogų kompetencijų įsivertinimo sistemos suvokimas ir praktinė pagalba kolegoms |
| 3.5. Įsitraukta į Panevėžio miesto savivaldybės administracijos direktoriaus įsakymu „Dėl darbo grupių parengti ikimokyklinio ir priešmokyklinio ugdymo kokybės gerinimo priemonės sudarymo“ sudarytą darbo grupę | Galimų ugdymo organizavimo modelių numatymas lopšelyje-darželyje „Vaikystė“ bei paslaugų bendruomenei įvairovės galimybės |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - | - | - | - |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai + |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Sveikos, saugios emocinės ir fizinės aplinkos švietimo įstaigoje užtikrinimas. |